ai4bharat/Pralekha huggingface dataset:
প্রতিরক্ষামন্ত্রক
সেনা প্রধান দু’দিনের বাংলাদেশ সফরে
নয়াদিল্লি, ০৫ জুন, ২০২৩
সেনা প্রধান জেনারেল মনোজ পান্ডে ৫ ও ৬ জুন দু’দিনের বাংলাদেশ সফরে গেছেন। সফরকালে তিনি বাংলাদেশের পদস্থ সেনা আধিকারিকদের সঙ্গে সাক্ষাৎ করবেন। ভারত – বাংলাদেশ প্রতিরক্ষা সম্পর্ক আরও মজবুত করার বিষয়ে তাঁদের মধ্যে কথা হবে।
৬ জুন সেনা প্রধান চট্টোগ্রামে বাংলাদেশ সেনা অ্যাকাডেমী  – এর ৮৪তম দীর্ঘ পাঠক্রমে অফিসার ক্যাডেটদের পাসিং আউট প্যারেড পর্যবেক্ষণ করবেন। এই প্যারেডের সময় সেনা প্রধান ‘বাংলাদেশ – ভারত মৈত্রী ট্রফি’ প্রদান করবেন। বন্ধুত্বপূর্ণ সম্পর্ক রয়েছে, এমন দেশগুলির যে আধিকারিকরা বিএমএ থেকে পাশ করছেন, তাঁদের মধ্যে সেরা জনকে এই ট্রফি প্রদান করা হবে। এবার এই পুরস্কার পাচ্ছেন তানজানিয়ার অফিসার ক্যাডেট এভারটন।
এছাড়াও, জেনারেল পান্ডে বাংলাদেশের সেনা প্রধানের সঙ্গে আনুষ্ঠানিক আলাপচারিতায় অংশ নেবেন। দ্বিপাক্ষিক বিভিন্ন বিষয়ে কথা বলবেন বাংলাদেশ সেনাবাহিনীর পদস্থ আধিকারিকদের সঙ্গে।
উল্লেখ্য, সেনা প্রধানের দায়িত্ব গ্রহণের পর ২০২২ – এর জুলাই মাসে জেনারেল পান্ডে প্রথম বিদেশ সফরে বাংলাদেশ গিয়েছিলেন। বাংলাদেশের সেনা প্রধান এ বছর এপ্রিল মাসে ভারতে আসেন। চেন্নাইতে আধিকারিকদের প্রশিক্ষণ অ্যাকাডেমীতে পাসিং আউট প্যারেড পর্যবেক্ষণ করেন। দু’দেশের সেনাবাহিনীর মধ্যে ঘন ঘন এই যোগাযোগ ও যৌথ কর্মসূচি ভারত ও বাংলাদেশের সেনাবাহিনীর মধ্যে সম্পর্ক আরও মজবুত করতে সহায়ক হচ্ছে।
CG/PM/SB…
(Visitor Counter : 89
যুবওক্রীড়াবিষয়কমন্ত্রক
কেন্দ্রীয় যুব বিষয়ক ও ক্রীড়া মন্ত্রী শ্রী কিরেন রিজিজু জাতীয় ক্রীড়া পুরষ্কারের অর্থমূল্য বৃদ্ধির কথা ঘোষণা করেছেন
নতুন দিল্লি, ২৯ আগস্ট, ২০২০
"জাতীয় ক্রীড়া দিবস" উপলক্ষে যুব বিষয় ও ক্রীড়া দফতরের স্বাধীন দায়িত্বপ্রাপ্ত ও সংখ্যালঘু বিষয়ক প্রতিমন্ত্রী শ্রী কিরেন রিজিজু আজ কিংবদন্তি হকির যাদুগড় মেজর ধ্যানচাঁদের জন্ম বার্ষিকীতে নতুন দিল্লির ধ্যান চাঁদ স্টেডিয়ামে তাঁর মূর্তিতে ফুল দিয়ে শ্রদ্ধা নিবেদন করেছেন।
এই উপলক্ষে শ্রী কিরেন রিজিজু জাতীয় ক্রীড়া ও অ্যাডভেঞ্চার অ্যাওয়ার্ডের সাতটি বিভাগের মধ্যে চারটি ক্ষেত্রে পুরস্কারের অর্থমূল্য বৃদ্ধির কথা ঘোষণা করেছেন। রাজীব গান্ধী খেল রত্ন পুরষ্কারের অর্থমূল্য ৭.৫ লক্ষ থেকে বাড়িয়ে ২৫ লক্ষ, অর্জুন পুরস্কারের অর্থমূল্য পাঁচ লক্ষ থেকে বাড়িয়ে ১৫ লক্ষ, দ্রোনাচার্চ  পুরষ্কার মূল্য নগদ ৫ লক্ষ থেকে বাড়িয়ে ১৫ লক্ষ এবং দ্রোনাচার্চ পুরষ্কার মূল্য ৫ লক্ষ টাকার পরিবর্তে ১০ লক্ষ টাকা করা হবে। ধ্যানচাঁদ পুরস্কারপ্রাপ্তদের পাঁচ লক্ষ টাকার পরিবর্তে ১০ লক্ষ টাকা দেওয়া হবে।
এই সিদ্ধান্তের বিষয়ে শ্রী রিজিজু বলেছেন, ক্রীড়াক্ষেত্রে পুরষ্কারের অর্থমূল্য শেষ ২০০৮ সালে বৃদ্ধি করা হয়েছিল। এই অর্থমূল্য কমপক্ষে প্রতি দশ বছরে একবার পর্যালোচনা করা উচিত বলে মন্তব্য করেছেন তিনি।
(CG/SS
প্রধানমন্ত্রীরদপ্তর
জয়পুরের ধানক্যতে পন্ডিত দীনদয়াল উপাধ্যায়ের স্মৃতিতে শ্রদ্ধাজ্ঞাপন প্রধানমন্ত্রীর
নতুন দিল্লি, ২৫ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী আজ জয়পুরের ধানক্যতে অবস্থিত দীনদয়াল উপাধ্যায় জাতীয় স্মারকে গিয়ে পন্ডিত দীনদয়াল উপাধ্যায় স্মৃতিতে শ্রদ্ধাজ্ঞাপন করেন। তিনি বলেন,
“আমাদের সরকার অন্ত্যোদয়ের নীতির উপর নির্ভর করে দেশের দরিদ্র থেকে দরিদ্রতর মানুষের জীবন সহজ করতে প্রতিশ্রুতিবদ্ধ।”
প্রধানমন্ত্রী এক্স হ্যান্ডেলের এক বার্তায় বলেন:
“জয়পুরের ধানক্যতে আমি আজ পন্ডিত দীনদয়াল উপাধ্যায় জাতীয় স্মারকে গিয়ে তাঁর স্মৃতিতে পুষ্পার্ঘ্য অর্পন করেছি। তাঁর জন্মজয়ন্তী উপলক্ষে এখানে তাঁর জীবনের সঙ্গে জড়িত বিভিন্ন প্রতিচ্ছবি দেখে এক নতুন শক্তির অনুভব করেছি। আমাদের সরকার তাঁর অন্ত্যোদয়কে মূল নীতি করে চলছে এবং দেশের দরিদ্র থেকে দরিদ্রতর মানুষের জীবন সহজ করার কাজে প্রতিশ্রুতিবদ্ধ।”
(PG/PM/AS
প্রধানমন্ত্রীরদপ্তর
শ্রী গুরু নানক দেবজীর ৫৫০তম প্রকাশ পর্ব উপলক্ষে জনগণকে শুভেচ্ছা প্রধানমন্ত্রীর
নয়াদিল্লি, ১২ নভেম্বর, ২০১৯
শ্রী গুরু নানক দেবজীর ৫৫০তম প্রকাশ পর্ব উপলক্ষে প্রধানমন্ত্রী শ্রী নরেন্দ্র মোদী সকলকে শুভেচ্ছা জানিয়েছেন। এক বার্তায় তিনি বলেছেন, “এক পক্ষপাতমুক্ত, সার্বিক ও সম্প্রীতিমূলক সমাজ গড়ে তোলার লক্ষ্যে শ্রী গুরু নানক দেবজীর স্বপ্নগুলি পূরণে আজ আমাদের পুনঃউৎসর্গ করার দিন”।
CG/BD/SB
(Visitor Counter : 61
স্বাস্থ্যওপরিবারকল্যাণমন্ত্রক
মহারাষ্ট্র, পাঞ্জাব, কেরল, কর্ণাটক, ছত্তিশগড় এবং গুজরাটে আক্রান্তের ঘটনায় বৃদ্ধি; দৈনিক আক্রান্তের নিরিখে এই রাজ্যগুলিতে হার প্রায় ৮১ শতাংশ
দেশে ৫.৩১ কোটি কোভিড টিকার ডোজ দেওয়া হয়েছে
দেশে গত ২৪ ঘণ্টায় ২৩ লক্ষেরও বেশি কোভিড টিকার ডোজ দেওয়া হয়েছে
নয়াদিল্লি, ২৫ মার্চ ২০২১
মহারাষ্ট্র, পাঞ্জাব, কেরল, কর্ণাটক, ছত্তিশগড় ও গুজরাট – এই ৬টি রাজ্যে দৈনিক করোনায় আক্রান্তের সংখ্যা ক্রমবর্ধমান। এই রাজ্যগুলিতে গত ২৪ ঘণ্টায় আক্রান্তের হার ৮০.৬৩ শতাংশ। দেশে গত ২৪ ঘণ্টায় ৫৩ হাজার ৪৭৬ জন করোনায় আক্রান্ত হয়েছেন। মহারাষ্ট্রে একদিনেই সর্বাধিক ৩১ হাজার ৮৫৫ জন আক্রান্ত। পাঞ্জাবে আক্রান্তের সংখ্যা ২ হাজার ৬১৩ এবং কেরলে আক্রান্ত হয়েছেন ২ হাজার ৪৬৫ জন।
উপরোক্ত ৬টি রাজ্য ছাড়াও মধ্যপ্রদেশ, হরিয়ানা, দিল্লি ও রাজস্থানেও দৈনিক আক্রান্তের ঘটনা ক্রমশ বাড়ছে। দেশে আজ সুস্পষ্টভাবে করোনায় আক্রান্তের সংখ্যা ৩ লক্ষ ৯৫ হাজার ১৯২, যা মোট আক্রান্তের কেবল ৩.৩৫ শতাংশ। অবশ্য, গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ২৬ হাজার ৩৭৫টি কমেছে।
মহারাষ্ট্র, কেরল ও পাঞ্জাব – এই তিনটি রাজ্যে সুস্পষ্টভাবে করোনায় আক্রান্তের হার ৭৪.৩২ শতাংশ। কেবল মহারাষ্ট্রেই আক্রান্তের হার ৬২.৯১ শতাংশ।
দেশে আজ সকাল ৭টা পর্যন্ত প্রাথমিক তথ্য অনুযায়ী, ৫ কোটি ৩১ লক্ষ ৪৫ হাজার ৭০৯টি টিকার ডোজ দেওয়া হয়েছে। এর মধ্যে ৭৯ লক্ষ ৮০ হাজার ৮৪৯ জন স্বাস্থ্য কর্মী প্রথম ডোজ, ৫৫ লক্ষ ৬১ হাজার ৭৯০ জন স্বাস্থ্য কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ৮৪ লক্ষ ৭৮ হাজার ৪৭৮ জন কর্মী প্রথম ডোজ এবং ৩২ লক্ষ ৩৭ হাজার ৩৮১ জন কর্মী দ্বিতীয় ডোজ পেয়েছেন। নির্দিষ্ট কিছু উপসর্গবিশিষ্ট ৪৫ বছরের বেশি বয়সী ৫১ লক্ষ ৩১ হাজার ৯৪৯ জন সুফলভোগী এবং ৬০ বছরের বেশি বয়সী ২ কোটি ৩২ লক্ষ ৫৫ হাজার ২৬২ জন সুফলভোগী প্রথম ডোজ পেয়েছেন।
দেশে কোভিড-১৯ টিকাকরণ কর্মসূচির ৬৮তম দিনে  ২৩ লক্ষ ৩ হাজার ৩০৫টি টিকার ডোজ দেওয়া হয়েছে। এর মধ্যে ২১ লক্ষ ১৩ হাজার ৩২৩ জন সুফলভোগী প্রথম ডোজ এবং ১ লক্ষ ৮৯ হাজার ৯৮২ জন সুফলভোগী দ্বিতীয় ডোজ পেয়েছেন। ৮টি রাজ্যে ৫ কোটি ৩১ লক্ষ ৪৫ হাজার ৭০৯টি টিকার ডোজ দেওয়া হয়েছে, যা সারা দেশে প্রদেয় টিকার ডোজের মধ্যে প্রায় ৬০ শতাংশ।
দেশে আজ করোনায় সুস্থতার সংখ্যা দাঁড়িয়েছে ১ কোটি ১২ লক্ষ ৩১ হাজার ৬৫০। জাতীয় স্তরে সুস্থতার হার ৯৫.২৮ শতাংশ। দেশে গত ২৪ ঘণ্টায় ২৬ হাজার ৪৯০ জন আরোগ্য লাভ করেছেন। এর ফলে, মোট সুস্থতার সংখ্যা এবং সুস্পষ্টভাবে করোনায় আক্রান্তের সংখ্যার মধ্যে ফারাক আজ বেড়ে দাঁড়িয়েছে ১ কোটি ৮ লক্ষ ৩৬ হাজার ৪৫৮।
দেশে গত ২৪ ঘণ্টায় করোনায় ২৫১ জনের মৃত্যু হয়েছে। এর মধ্যে ৬টি রাজ্যেই মৃত্যু হার ৭৮.৪৯ শতাংশ। কেবল মহারাষ্ট্রেই একদিনে মৃত্যু হয়েছে ৯৫ জনের। পাঞ্জাবে মারা গেছেন ৩৯ জন এবং ছত্তিশগড়ে মৃত্যু হয়েছে ৩৯ জনের।
দেশে গত ২৪ ঘণ্টায় ১৪টি রাজ্য ও কেন্দ্রশাসিত অঞ্চলে করোনায় মৃত্যুর খবর নেই। এই রাজ্য/কেন্দ্রশাসিত অঞ্চলগুলির মধ্যে রয়েছে – জম্মু ও কাশ্মীর, গোয়া, উত্তরাখন্ড, ওডিশা, লাক্ষাদ্বীপ, লাদাখ, সিকিম, ত্রিপুরা, মেঘালয়, মিজোরাম, আন্দামান ও নকোবর দ্বীপপুঞ্জ, অরুণাচল প্রদেশ, নাগাল্যান্ড প্রভৃতি।
প্রধানমন্ত্রীরদপ্তর
প্যারিসে ভারতীয়দের সঙ্গে মিলিত হলেন প্রধানমন্ত্রী
নয়াদিল্লি, ১৩ জুলাই, ২০২৩
প্রধানমন্ত্রী শ্রী নরেন্দ্র মোদী প্যারিসের লা সেইল মিউজিক্যাল-এ ভারতীয়দের এক সমাবেশে ভাষণ দেন।
তাঁর ভাষণে প্রধানমন্ত্রী ভারত-ফ্রান্স কৌশলগত অংশীদারিত্বে ২৫তম বার্ষিকীতে দু-দেশের বহুমাত্রিক সম্পর্কের উল্লেখ করেন।
ফ্রান্সের মার্সেইল-এ একটি নতুন বাণিজ্য দূতাবাস খোলা হবে বলে ঘোষণা করেন প্রধানমন্ত্রী।
ফ্রান্সে ভারতীয় জনগোষ্ঠীর কর্মকুশলতা ও অবদান এবং ভারত-ফ্রান্স অংশীদারিত্বের মজবুত ভিত্তি গড়তে তাদের ভূমিকার প্রশংসা করেন প্রধানমন্ত্রী।
CG/AC/NS …13.07.23 ….90
(
প্রধানমন্ত্রীরদপ্তর
বিএসএফ – এর প্রতিষ্ঠা দিবস উপলক্ষে জওয়ানদের প্রধানমন্ত্রীর শুভেচ্ছা
নয়াদিল্লি, ০১ ডিসেম্বর, ২০২২
বিএসএফ – এর প্রতিষ্ঠা দিবস উপলক্ষে বিএসএফ জওয়ান ও তাঁদের পরিবারকে প্রধানমন্ত্রী শ্রী নরেন্দ্র মোদী শুভেচ্ছা জানিয়েছেন। দেশ রক্ষার পাশাপাশি সার্বিক আত্মনিষ্ঠার সঙ্গে দেশ সেবায় তাঁদের অসাধারণ কীর্তির কথা স্মরণ করেন প্রধানমন্ত্রী।
এক ট্যুইটে প্রধানমন্ত্রী বলেছেন, “প্রতিষ্ঠা দিবস উপলক্ষে @BSF_India সমস্ত জওয়ান ও তাঁদের পরিবারকে শুভেচ্ছা। দেশ রক্ষার পাশাপাশি সার্বিক আত্মনিষ্ঠার সঙ্গে দেশ সেবায় এই বাহিনী তাঁদের অসাধারণ কীর্তির নজির রেখেছে। প্রাকৃতিক বিপর্যয় এবং যে কোনও প্রতিকূল পরিস্থিতিতে বিএসএফ – এর মহৎ কাজেরও আমি প্রশংসা করছি”।
PG/AB/SB
(
প্রধানমন্ত্রীরদপ্তর
ইন্ডিয়ান ফরেন সার্ভিসের প্রশিক্ষণাধীন ৩৯ জন আধিকারিক প্রধানমন্ত্রীর সঙ্গে দেখা করলেন
নয়াদিল্লি, ১৪ মে, ২০১৮
ইন্ডিয়ান ফরেন সার্ভিসের প্রশিক্ষনাধীন ৩৯ জন আধিকারিক সোমবার প্রধানমন্ত্রী নরেন্দ্র মোদীর সঙ্গে দেখা করেন।
প্রশিক্ষণরত আধিকারিকদের প্রধানমন্ত্রী বিদেশে ভারতের সমৃদ্ধ ইতিহাস, সংস্কৃতি ও পরম্পরার বিষয়গুলি তুলে ধরার ওপর জোর দেন। কেবল জাতীয় অগ্রাধিকারের বিষয়েই নয়, ভবিষ্যতে জাতীয় উন্নয়নের প্রয়োজনীয়তার সময়েও তাঁদের সমান সতর্ক ও সজাগ থাকতে বলেন প্রধানমন্ত্রী। প্রশিক্ষণরত আধিকারিকদের প্রযুক্তি সম্পর্কে আরও বেশি সচেতন হওয়ার পরামর্শ দেন তিনি। বিভিন্ন দেশের সরকার ও প্রবাসী ভারতীয়দের সঙ্গেও নিরন্তর যোগাযোগ রেখে চলার কথা বলেন তিনি। বিদেশি রাষ্ট্রের সঙ্গে সম্পর্ক গঠনের ক্ষেত্রে প্রবাসী ভারতীয়রা গুরুত্বপূর্ণ ভূমিকা নিয়ে থাকেন বলে প্রধানমন্ত্রী উল্লেখ করেন।
ফরেন সার্ভিস ইন্সটিটিউটে প্রশিক্ষণাধীন ভুটানের দুই কূটনীতিকও প্রতিনিধিদলে ছিলেন।
CG/BD/SB……
(Visitor Counter : 40
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী আবাস যোজনা – শহরাঞ্চলের আওতায় কেন্দ্রীয় অনুমোদন ও পর্যবেক্ষণ কমিটি -র ৬০তম বৈঠকে পৌরোহিত্য করেছেন কেন্দ্রীয় আবাসন ও নগর বিষয়ক মন্ত্রকের সচিব
নয়াদিল্লি, ৩১ মার্চ, ২০২২
কেন্দ্রীয় আবাসন ও নগর বিষয়ক মন্ত্রকের সচিব শ্রী মনোজ যোশীর পৌরোহিত্যে কেন্দ্রীয় অনুমোদন ও পর্যবেক্ষণ কমিটি -র ৬০তম বৈঠকে প্রধানমন্ত্রী আবাস যোজনা শহরাঞ্চলের আওতায় ৬টি রাজ্যে ২.৪২ লক্ষ বাড়ি নির্মাণের জন্য প্রকল্পের প্রস্তাব অনুমোদন করা হয়েছে। প্রধানমন্ত্রী আবাস যোজনা – শহরাঞ্চলের আওতায় স্বত্ত্বভোগী নীতি-ভিত্তিক নির্মাণ , অংশীদারিত্বের ক্ষেত্রে সাশ্রয়ী মূল্যে আবাসন – এর অধীনে এই বাড়িগুলি নির্মাণের প্রস্তাব দেওয়া হয়েছে। যে ৬টি রাজ্য এই বাড়ি নির্মাণের জন্য প্রকল্পের প্রস্তাবে অনুমোদন পেয়েছে, সেগুলি হ’ল – পশ্চিমবঙ্গ, অন্ধ্রপ্রদেশ, গুজরাট, মহারাষ্ট্র, ত্রিপুরা ও তামিলনাডু।
বৈঠকে কেন্দ্রীয় আবাসন ও নগর বিষয়ক মন্ত্রকের সচিব বাড়ি নির্মাণ সংক্রান্ত সমস্যাগুলি নিয়ে আলোচনা করেন। বাড়ি নির্মাণের পর, তা বন্টনের বিষয়েও পর্যালোচনা করেন তিনি। প্রধানমন্ত্রী আবাস যোজনা – শহরাঞ্চলের আওতায় বাড়ি নির্মাণের কাজ বিভিন্ন পর্যায়ে রয়েছে। এই মিশনের অধীনে মোট ১১৭.৯ লক্ষ বাড়ি অনুমোদিত হয়েছে। এর মধ্যে ৯৫.২ লক্ষ বাড়ি নির্মাণের কাজ শুরু হয়েছে এবং ৫৬.৩ লক্ষ বাড়ি নির্মাণ সম্পূর্ণ হয়েছে ও তা সুবিধাভোগীদের কাছে হস্তান্তর করা হয়েছে। এই মিশনের আওতায় মোট ৭.৭০ লক্ষ কোটি টাকা বিনিয়োগ করা হয়েছে। এর মধ্যে কেন্দ্র ১.৯৬ লক্ষ কোটি টাকা আর্থিক সাহায্য দিচ্ছে। এ পর্যন্ত কেন্দ্র ১.১৮ লক্ষ কোটি টাকা অর্থ মঞ্জুর করেছে। ‘সকলের জন্য আবাসন’ – এই দৃষ্টিভঙ্গী নিয়ে প্রধানমন্ত্রী আবাস যোজনা – শহরাঞ্চলের আওতায় আবাসন নির্মাণ, কাজ সম্পূর্ণ করা এবং বাড়ি হস্তান্তরের বিষয়ে ত্বরান্বিত করার উপর বিশেষ জোর দেওয়া হয় এই বৈঠকে। পাশাপাশি, সিএসএমসি-র বৈঠকে মন্ত্রকের সচিব অন্ধ্রপ্রদেশে সাশ্রয়ী মূল্যে ভাড়ার আবাসন কমপ্লেক্স  মডেল ২ - এর আওতায় প্রস্তাবগুলিও অনুমোদন করেছেন। উল্লেখ্য, প্রধানমন্ত্রী আবাস যোজনা – শহরাঞ্চলের আওতায় এআরএইচসি হ’ল একটি প্রকল্পের অংশ। এর মাধ্যমে শহরে বসবাসকারী পরিযায়ী/দরিদ্র শ্রেণীর মানুষদের কর্মক্ষেত্রের কাছাকাছি সাশ্রয়ী মূল্যে ভাড়ার বাসস্থানের ব্যবস্থা করা হয়েছে।
CG/SS/SB
(Visitor Counter : 154
প্রধানমন্ত্রীরদপ্তর
গীতা প্রেসের শতবর্ষ পূর্তিতে শুভেচ্ছা জানিয়েছেন প্রধানমন্ত্রী
নয়াদিল্লি, ৩ মে, ২০২৩
প্রধানমন্ত্রী শ্রী নরেন্দ্র মোদী গীতা প্রেসের ১০০ বছর পূর্তিতে শুভেচ্ছা জানিয়েছেন। দেশের আধ্যাত্মিক ঐতিহ্যকে দেশে-বিদেশে ছড়িয়ে দেওয়ার কাজে প্রকাশকদের ১০০ বছরের যাত্রাকে অসামান্য ও অবিস্মরণীয় বলে আখ্যা দিয়েছেন প্রধানমন্ত্রী।
প্রধানমন্ত্রী ট্যুইট করে বলেছেন :
“অনন্ত শুভকামনা! ভারতীয় আধ্যাত্মিক পরম্পরাকে নিজ প্রকাশনের মাধ্যমে দেশে-বিদেশে পৌঁছে দিতে গীতা প্রেসের ১০০ বছরের এই নিরন্তর যাত্রা অদ্ভুত এবং অবিস্মরণীয়।”
(PG/AP/DM/
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা সরকারি প্রকল্পগুলিতে পরিপূরক পুষ্টি যুক্ত চাল বন্টনে অনুমোদন দিয়েছে
নতুন দিল্লি, ০৮ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে আজ অর্থনৈতিক বিষয়ক কেন্দ্রীয় ক্যাবিনেট কমিটি জাতীয় খাদ্য সুরক্ষা আইনের আওতায় সুনির্দিষ্ট গণবন্টন ব্যবস্থাপনা, সুসংহত শিশুবিকাশ পরিষেবা, প্রধানমন্ত্রী পোষণ শক্তি নির্মাণ – পিএম পোষণ  এবং কেন্দ্রীয় সরকারের অন্যান্য কল্যাণমূলক প্রকল্পের মাধ্যমে ২০২৪ সালের মধ্যে পর্যায়ক্রমে সমস্ত রাজ্য ও কেন্দ্রশাসিত অঞ্চলগুলিতে পরিপূরক পুষ্টিযুক্ত চাল সরবরাহের প্রস্তাব অনুমোদন করেছে।
২০২৪ সালের জুন মাস পর্যন্ত, এই উদ্যোগ সম্পূর্ণ বাস্তবায়িত না হওয়া পর্যন্ত খাদ্য ভর্তুকির অঙ্গ হিসেবে কেন্দ্রীয় সরকার চালের জন্য সম্পূর্ণ খরচ হিসেবে প্রতি বছর প্রায় ২ হাজার ৭০০ কোটি টাকার ব্যয়ভার বহন করবে।
এই উদ্যোগের যথাযথ বাস্তবায়নের জন্য তিনটি পর্যায়ে পরিকল্পনা করা হয়েছে। একাধিক প্রকল্প দৃঢ়তার সঙ্গে বাস্তবায়নের অঙ্গ হিসেবে খাদ্য ও গণবন্টন বিভাগ সমস্ত সংশ্লিষ্ট পক্ষ যেমন রাজ্য সরকার/ কেন্দ্রশাসিত অঞ্চলের মন্ত্রক/ বিভাগ, শিল্প সংস্থা/ গবেষণা প্রতিষ্ঠান ইত্যাদির সঙ্গে পারস্পরিক সমন্বয় বজায় রেখে চলেছে। ফুড কর্পোরেশন অফ ইন্ডিয়া এবং রাজ্যের সংস্থাগুলি ইতিমধ্যেই পরিপূরক পুষ্টিযুক্ত চাল সংগ্রহের কাজে যুক্ত রয়েছে। এপর্যন্ত সরবরাহ ও বন্টনের জন্য প্রায় ৮৮.৬৫ লক্ষ মেট্রিকটন পরিপূরক পুষ্টিযুক্ত চাল সংগ্রহ করা হয়েছে।
প্রধানমন্ত্রী ২০২১ সালের ১৫ই আগস্ট ৭৫তম স্বাধীনতা দিবসের ভাষণে দেশের প্রতিটি দরিদ্র ব্যক্তিকে পুষ্টিকর খাবার সরবরাহ করে অপুষ্টির হাত থেকে রক্ষা করা এবং মহিলা, শিশু, স্তন্যদানকারী মায়েদের বিকাশে প্রধান বাধা সৃষ্টিকারী প্রয়োজনীয় অপুষ্টির অভাব কাটিয়ে ওঠার জন্য পরিপূরক পুষ্টিযুক্ত চাল দেওয়ার কথা ঘোষণা করেছিলেন।
এর আগে ২০১৯-২০ অর্থবর্ষ থেকে তিন বছরের মেয়াদে ‘পরিপূরক পুষ্টি যুক্ত চাল এবং গণবন্টন ব্যবস্থাপনার আওতায় বিতরণ’ বিষয়ে কেন্দ্রীয় সাহায্যপ্রাপ্ত পাইলট প্রকল্পটি বাস্তবায়িত হয়েছিল। অন্ধ্রপ্রদেশ, গুজরাট, মহারাষ্ট্র, তামিলনাড়ু, ছত্তিশগড়, উত্তরপ্রদেশ, ওড়িশা, তেলেঙ্গানা, মধ্যপ্রদেশ, উত্তরাখণ্ড এবং ঝাড়খণ্ড – এই ১১টি রাজ্যের একটি করে জেলা এই পাইলট প্রকল্পের আওতায় পরিপূরক পুষ্টিযুক্ত চাল সফলভাবে বন্টন করেছিল।
CG/SS/SKD/
(
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং ভার্চুয়াল মাধ্যমে চারদিনের ভারত-প্রশান্ত মহাসাগরীয় অঞ্চলে সেনা স্বাস্থ্য বিষয়ক মতবিনিময় সম্মেলনের উদ্বোধন করেছেন
নতুন দিল্লি, ০৭ মার্চ, ২০২২
প্রতিরক্ষা মন্ত্রী শ্রী রাজনাথ সিং আজ ভার্চুয়াল মাধ্যমে চারদিনের ভারত-প্রশান্ত মহাসাগরীয় অঞ্চলে সেনা স্বাস্থ্য বিষয়ক মতবিনিময় সম্মেলনের উদ্বোধন করেছেন। আর্মড ফোর্সেস মেডিকেল সার্ভিসেস এবং মার্কিন ভারত-প্রশান্ত মহাসাগরীয় কমান্ড এই সম্মেলনের আয়োজন করেছে। শ্রী রাজনাথ সিং চিকিৎসা সেবাকে যে কোনো সামরিক বাহিনীর জন্য একটি গুরুত্বপূর্ণ স্তম্ভ হিসেবে বর্ণনা করেন। তিনি বলেন, যুদ্ধ ক্ষেত্রে নিজেদের দায়িত্ব পালন করা ছাড়াও প্রাকৃতিক দুর্যোগ এবং মানব সৃষ্ট সঙ্কটের সময় সমচেয়ে মূল্যবান ভূমিকা রয়েছে তাদের। প্রতিরক্ষা মন্ত্রী জানান, আর্মড ফোর্সেস মেডিকেল সার্ভিসেস এবং ভারত-প্রশান্ত মহাসাগরীয় কমান্ড কোভিড-১৯ –এর সঙ্কট মোকাবিলায় গুরুত্বপূর্ণ ভূমিকা পালন করেছে। অল্প সময়ের মধ্যেই, বর্তমান পরিকাঠামোর উপর চাপ এবং নানান সীমাবদ্ধতা থাকা সত্ত্বেও গত ২ বছরে মহামারী পরিস্থিতিতে এই চিকিৎসক সম্প্রদায় নাগরিক সমাজের প্রয়োজনে এবং সরকারের চাহিদা মতো সাহায্যের হাত বাড়িয়ে দিয়েছে।
শ্রী সিং বলেন, গত ২ বছরে সরবরাহ শৃঙ্খল ক্ষেত্রে সমস্যা কাটিয়ে ওঠা সম্ভব হয়েছে। এতে ওষুধের যোগান এবং অন্যান্য চিকিৎসা সরঞ্জাম সরবরাহ, টিকাকরণ ও চিকিৎসার অগ্রগতি নিশ্চিত হয়েছে। ‘বসুধৈব কুটুম্বকম্’  এই ধারণাটি ভারত-প্রশান্ত মহাসাগরীয় অঞ্চলে যথাযথভাবে প্রতিফলিত হয়েছে বলেও উল্লেখ করেন প্রতিরক্ষা মন্ত্রী। ২০১৮ সালে সিঙ্গাপুরে প্রধানমন্ত্রী শ্রী নরেন্দ্র মোদীর ভাষণের কথাও স্মরণ করেন তিনি। শ্রী সিং বলেন, চিকিৎসা পেশা সর্বজনীনভাবে মহৎ পেশা হিসেবে পরিচিত। ভারত-প্রশান্ত মহাসাগরীয় অঞ্চলে সেনা স্বাস্থ্য বিষয়ক মতবিনিময় চিকিৎসক, নার্স এবং চিকিৎসার সঙ্গে যুক্ত প্রশাসকদের মধ্যে একটি সুস্থায়ী সহযোগিতামূলক সম্পর্ক গড়ে তুলতে বিশেষ সাহায্য করবে। তিনি ওষুধের গুরুত্ব এবং বিশ্বের স্বাস্থ্য ব্যবস্থাকে প্রভাবিত করতে পারে এমন সমস্যার ক্ষেত্রে বিভিন্ন দেশগুলির মধ্যে সহযোগিতা বৃদ্ধির প্রয়োজনীয়তার উপর জোর দেন। বর্তমান পরিস্থিতিতে চিকিৎসা সংক্রান্ত গবেষণা ও প্রশিক্ষণ আরও উন্নত করার আহ্বান জানান তিনি। অনুষ্ঠানে স্বাগত ভাষণ দেন আর্মড ফোর্সেস মেডিকেল সার্ভিসেস-এর মহানির্দেশক সার্জেন ভাইস অ্যাডমিরাল রজত দত্ত। অনুষ্ঠানে উপস্থিত ছিলেন মার্কিন নৌ বাহিনীর রিয়ার অ্যাডমিরাল কমান্ড সার্জেন পামেলা সি মিলার।
CG/SS/SKD/
(Visitor Counter : 211
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় পুরুষদের বক্সিং-এ ৫১ কেজি বিভাগে স্বর্ণ পদক জয়ী অমিত পাঙ্ঘালকে প্রধানমন্ত্রীর অভিনন্দন
নয়াদিল্লি, ৭ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের বক্সিং-এ ৫১ কেজি বিভাগে স্বর্ণ পদক জয়ী অমিত পাঙ্ঘালকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “আমাদের পদক তালিকায় আরও একটি মর্যাদাপূর্ণ সংযোজনের জন্য অমিত পাঙ্ঘালকে ধন্যবাদ। তিনি আমাদের অন্যতম জনপ্রিয় ও দক্ষ বক্সার, যিনি অপূর্ব ক্রীড়া নৈপুণ্য প্রদর্শন করে থাকেন। স্বর্ণ পদক জয়ের জন্য তাঁকে অভিনন্দন জানাই। ভবিষ্যতে তাঁর আরও সাফল্য কামনা করি। #Cheer4India”
PG/CB/DM/
(
প্রধানমন্ত্রীরদপ্তর
সংসদের বিশেষ অধিবেশন শুরুর আগে প্রধানমন্ত্রীর বিবৃতির বঙ্গানুবাদ
নতুন দিল্লি, ১৮ সেপ্টেম্বর, ২০২৩
নমস্কার, বন্ধুরা!
বর্ষাকালীন অধিবেশনের সাফল্যের পাশাপাশি চন্দ্রযান-৩ আমাদের ত্রিবর্ণরঞ্জিত পতাকাকে আরও উঁচুতে তুলে ধরেছে। শিবশক্তি পয়েন্ট নতুন প্রেরণার কেন্দ্র হয়ে উঠেছে, তেরঙ্গা পয়েন্ট আমাদের গর্বিত করেছে। এধরনের সাফল্যকে বিশ্বে দেখা হয় আধুনিকতা, বিজ্ঞান এবং প্রযুক্তির মেলবন্ধনের প্রেক্ষিতে। আর যখন এই সাফল্য বিশ্বের সামনে তুলে ধরা হয়, তখন ভারতের সামনে খুলে যায় বিভিন্ন সম্ভাবনা ও সুযোগের দরজা। জি২০-র অভাবিত সাফল্য, বিশ্বের নানা প্রান্তের নেতাদের ৬০টিরও বেশি স্থানে স্বাগত জানানো, চিন্তন অধিবেশন প্রকৃত পক্ষেই যুক্তরাষ্ট্রীয় কাঠামোর প্রাসঙ্গিকতাকে তুলে ধরে। ঐক্যের মধ্যে বৈচিত্র্যের বিষয়টি উদযাপিত হয়েছে জি২০-তে। এই মঞ্চে দক্ষিণী বিশ্বের কণ্ঠস্বর হিসেবে ভারত সবসময়ই গর্ববোধ করে। আফ্রিকান ইউনিয়নের স্থায়ী সদস্যপদ প্রাপ্তি এবং সর্বসম্মত জি২০ ঘোষণাপত্র ভারতের উজ্জ্বল ভবিষ্যতের সঙ্কেত।
আন্তর্জাতিক সম্মেলন কেন্দ্র যশোভূমিকে গতকাল জাতির উদ্দেশে উৎসর্গ করা হয়েছে। গতকালই ছিল বিশ্বকর্মা জয়ন্তী – যা ভারতের বিশ্বকর্মা গোষ্ঠীর চিরাচরিত দক্ষতার উদযাপন। প্রশিক্ষণ, আধুনিক যন্ত্রপাতি এবং নতুন দৃষ্টিভঙ্গিপ্রসূত আর্থিক ব্যবস্থাপনা ভারতের বিশ্বকর্মাদের সক্ষমতা বাড়িয়ে তুলছে, অবদান রাখছে দেশের বিকাশের যাত্রায়। এইসব ঘটনাবলী, উদযাপন, উৎসাহ এবং প্রত্যয়ের এক অনবদ্য আবহ গড়ে তুলেছে দেশজুজড়ে। সময়ের এই সন্ধিক্ষণে সংসদের বিশেষ অধিবেশন অত্যন্ত তাৎপর্যপূর্ণ। অধিবেশনটি স্বল্পকালীন হতে পারে, কিন্তু ঐতিহাসিক নানা সিদ্ধান্তের প্রেক্ষিতে তার গুরুত্ব অনেকখানি। ভারতের ৭৫ বছরের যাত্রাপথে তা একটি নতুন পর্বকে সূচিত করে। ২০৪৭ নাগাদ ভারতকে উন্নত দেশের তালিকাভুক্ত করায় আমাদের এগোতে হবে নতুন অঙ্গীকার, নতুন শক্তি এবং নতুন বিশ্বাসকে পাথেয় করে। অদূর ভবিষ্যতে সব সিদ্ধান্তই হবে এই নতুন সংসদ ভবনে।
ইতিবাচক মনোভাবের সঙ্গে এই স্বল্পকালীন অধিবেশনকে সফল করে তোলার জন্য আমি সদস্যদের সকলের প্রতি আহ্বান জানাই। অভিযোগ এবং পাল্টা অভিযোগ তোলার যথেষ্ট সময় রয়েছে। কিন্তু জীবনে কয়েকটি মুহূর্ত আমাদের আশা ও উদ্দীপনায় ভরিয়ে তোলে। সংসদের স্বল্পকালীন এই অধিবেশনকে আমি সেই দৃষ্টিকোণ থেকেই দেখি। আমি আশা করি, যে আমরা সকলে নতুন সংসদ ভবনে প্রবেশ করবো ইতিবাচক মনোভাব নিয়ে, নেতিবাচক সবকিছুকে পেছনে ফেলে রেখে। নতুন সংসদভবনের মর্যাদা বৃদ্ধিতে কোনো প্রচেষ্টাই বাকি থাকবে না বলে আমার বিশ্বাস। সকল মাননীয় সদস্যের কাছেই এইমর্মে প্রতিজ্ঞা গ্রহণের এ এক মাহেন্দ্রক্ষণ।
আগামীকাল পবিত্র গণেশ চতুর্থী। ভগবান গণেশ সমস্ত বাধা দূর করে দেন বলে মনে করা হয়। গণেশ চতুর্থীতে নতুন এক অধ্যায়ের সূচনা, ভারতের বিকাশের যাত্রাও বিঘ্নহীন হবে এবং ভারত নিজের স্বপ্ন পূরণ করবে বলে বার্তা দেয়। এসব কারণেই এই অধিবেশন স্বল্পকালীন হলেও বিশেষভাবে গুরুত্বপূর্ণ।
আপনাদের সকলকে অনেক ধন্যবাদ।
AC/AC/SKD/
(
কৃষিমন্ত্রক
২০১৮-১৯-এ প্রধান শস্যসমূহের দ্বিতীয় আগাম উৎপাদন হিসেব প্রকাশিত
নয়াদিল্লি, ২৮ ফেব্রুয়ারি, ২০১৯
কেন্দ্রীয় কৃষি, সহযোগিতা ও কৃষককল্যাণ দপ্তর ২০১৮-১৯-এর প্রধান শস্যসমূহের দ্বিতীয় আগাম উৎপাদন হিসেব আজ প্রকাশ করেছে। গত জুন থেকে সেপ্টেম্বর পর্যন্ত বর্ষার মরশুমে দেশে সার্বিক বৃষ্টিপাতের পরিমাণ দীর্ঘমেয়াদি গড়ের তুলনায় ৯ শতাংশ কম ছিল। অবশ্য, উত্তর-পশ্চিম ভারত, মধ্য ভারত ও দাক্ষিণাত্যে আলোচ্য সময়ে সামগ্রিকভাবে স্বাভাবিক বৃষ্টিপাত হয়েছে। প্রধান শস্যসমূহ উৎপাদনকারী অধিকাংশ রাজ্যেই বর্ষার মরশুমে স্বাভাবিক বৃষ্টিপাত হয়েছে। সেই অনুসারে, ২০১৮-১৯ কৃষিবর্ষে অধিকাংশ শস্যের উৎপাদন স্বাভাবিক উৎপাদনের তুলনায় বেশি হবে বলে অনুমান করা হয়েছে।
দ্বিতীয় আগাম হিসাব অনুযায়ী, ২০১৮-১৯-এ প্রধান শস্যসমূহের আনুমানিক উৎপাদন নিম্নরূপ :
খাদ্যশস্য – ২৮ কোটি ১৩ লক্ষ ৭০ হাজার টন।
ধান – ১১ কোটি ৫৬ লক্ষ টন 
মোটা জাতীয় দানাশস্য – ৪ কোটি ২৬ লক্ষ ৪০ হাজার টন
ভুট্টা – ২ কোটি ৭৮ লক্ষ টন
ডালশস্য – ২ কোটি ৪০ লক্ষ ২০ হাজার টন
অড়হর – ৩৬ লক্ষ ৮০ হাজার টন
ছোলা – ১ কোটি ৩ লক্ষ ২০ হাজার টন
তৈলবীজ – ৩ কোটি ১৫ লক্ষ টন
সোয়াবিন – ১ কোটি ৩৬ লক্ষ ৯০ হাজার টন
সরিষা – ৮৪ লক্ষ টন
চিনে বাদাম – ৬৯ লক্ষ ৭০ হাজার টন
তুলো – ৩ কোটি ৯০ হাজার বেল 
পাট ও মেস্তা - ১ কোটি ৭০ হাজার বেল 
আখ – ৩৮ কোটি ৮ লক্ষ ৩০ হাজার টন
২০১৮-১৯-এর দ্বিতীয় আগাম হিসেব অনুযায়ী দেশে খাদ্যশস্যের উৎপাদন পরিমাণ ২৮ কোটি ১৩ লক্ষ ৭০ হাজার টন হিসেব করা হয়েছে। এই উৎপাদন ২০১৭-১৮-র দ্বিতীয় আগাম হিসেবের তুলনায় ৩৮ লক্ষ ৯০ হাজার টন বেশি। একইভাবে, ধানের উৎপাদন এবার রেকর্ড ১১ কোটি ৫৬ লক্ষ টনে পৌঁছবে বলে অনুমান করা হয়েছে, যা গতবারের হিসেবের তুলনায় ৪৫ লক্ষ ৯০ হাজার টন বেশি। এমনকি, ধান উৎপাদনের আগাম এই হিসাব বিগত পাঁচ বছরের গড় উৎপাদনের তুলনায় ৭৮ লক্ষ টন বেশি। এছাড়াও, গমের উৎপাদন গতবারের তুলনায় ২০ লক্ষ ১০ হাজার টন বেড়ে ৯ কোটি ৯১ লক্ষ ২০ হাজার টনে পৌঁছবে বলে অনুমান করা হয়েছে। এমনকি, এবারের গম উৎপাদনের পরিমাণ গড় উৎপাদন ৯ কোটি ৪৬ লক্ষ ১০ হাজার টনের তুলনায় ৪৫ লক্ষ ১০ হাজার টন বেশি।
বিভিন্ন ধরণের ডালশস্যের উৎপাদন ২০১৮-১৯-এ ২ কোটি ৪০ লক্ষ ২০ হাজার টন হিসাব করা হয়েছে। এই উৎপাদন পরিমাণ অবশ্য গত বছরের দ্বিতীয় আগাম উৎপাদনের পরিমাণ ২ কোটি ৩৯ লক্ষ ৫০ হাজার টনের তুলনায় কেবল ৮ হাজার টন বেশি। অবশ্য, বিগত পাঁচ বছরের গড় উৎপাদন ২ কোটি ২ লক্ষ ৬০ হাজার টনের তুলনায় এবারের উৎপাদন ৩৭ লক্ষ ৭০ হাজার টন বেশি। ২০১৮-১৯-এর দ্বিতীয় আগাম হিসাব অনুযায়ী, তৈলবীজ, আখ ও তুলোর উৎপাদনও বাড়বে বলে অনুমান করা হয়েছে।
CG/BD/DM
(Visitor Counter : 308
স্বরাষ্ট্র মন্ত্রক
বিমানবন্দরে ই-ভিসা ব্যবস্হা
নয়াদিল্লি, ১৭ জুলাই, ২০১৯
কেন্দ্রীয় সরকার ২০১৪-র ২৭শে নভেম্বর থেকে ই-ভিসা কর্মসূচি চালু করেছে। বর্তমানে দিল্লী, মুম্বাই, ব্যাঙ্গালোর, চেন্নাই, গোয়া, কলকাতা, কোচিন, হায়দ্রাবাদ, আমেদাবাদ, ত্রিবান্দম, কালিকট, লক্ষ্ণৌ, অমৃতসর, ত্রিচি, জয়পুর, ম্যাঙ্গালোর, পুণে, নাগপুর, কোয়েম্বাতুর, গয়া, বাগডোগরা, গুয়াহাটি, বারাণসী, চন্ডিগড়, বিশাখাপত্তনম, মাদুরাই, ভুবনেশ্বর এবং পোর্টব্লেয়ার - এই ২৮টি বিমানবন্দর এবং মুম্বাই, কোচিন, ম্যাঙ্গালোর, গোয়া এবং চেন্নাই - এই ৫টি সামুদ্রিক বন্দরে এই সুবিধা পাওয়া যাচ্ছে। অভিবাসনের অতিরিক্ত চেকপোস্টগুলিতে ই-ভিসার সুবিধা পাওয়ার বিষয়টি একটি ধারাবাহিক প্রক্রিয়া। তবে সেখানে প্রয়োজনীয় লোকবল এবং যান্ত্রিক ও বৈদ্যুতিন পরিকাঠামো থাকতে হবে।
লোকসভায় আজ এক লিখিত প্রশ্নের জবাবে স্বরাষ্ট্র প্রতিমন্ত্রী শ্রী নিত্যানন্দ রাই এই তথ্য জানিয়েছেন।
CG/CB/NS
(Visitor Counter : 62
প্রতিরক্ষামন্ত্রক
কার্গিল বিজয় দিবসের ২১তম বার্ষিকীতে জাতীয় যুদ্ধস্মারকে শহীদ সেনানীদের প্রতি শ্রদ্ধা জানালেন প্রতিরক্ষা মন্ত্রী শ্রী রাজনাথ সিং
নয়াদিল্লি, ২৬ জুলাই, ২০২০
প্রতিরক্ষা মন্ত্রী শ্রী রাজনাথ সিং, বিভাগীয় প্রতিমন্ত্রী শ্রী শ্রীপাদ নায়েক, চিফ অফ ডিফেন্স স্টাফ এবং সামরিক দপ্তরের সচিব জেনারেল বিপিন রাওয়াত, সেনা প্রধান শ্রী এম এম নারভানে, নৌ-সেনা প্রধান অ্যাডমিরাল করমবীর সিং এবং বায়ুসেনা প্রধান এয়ার চিফ মার্শাল আর কে এস ভাদৌড়িয়া আজ নতুন দিল্লিতে জাতীয় যুদ্ধস্মারকে কার্গিল যুদ্ধে  ভারতের জয়ের ২১তম বার্ষিকীতে শহীদ সেনানীদের প্রতি শ্রদ্ধা জানান। ১৯৯৯ সালের ২৬শে জুলাই কার্গিলে ভারতীয় সেনাবাহিনীর বিজয়গাঁথা এক সুদৃঢ় রাজনৈতিক, সামরিক ও কূটনৈতিক পরিকল্পনার ফসল। সমগ্র জাতি এই দিনটি গর্ব, সম্মান ও অনুপ্রেরিত হয়ে উদযাপন করে থাকে।
জাতীয় যুদ্ধ স্মারকের ভিজিটর্স বুকে প্রতিরক্ষা মন্ত্রী লিখেছেন, “আজ কার্গিল বিজয় দিবস উপলক্ষে শত্রুর হাত থেকে মাতৃভূমির সুরক্ষায় ভারতীয় সেনাবাহিনীর যে সাহসী সৈনিকরা জীবন বিসর্জন দিয়েছিলেন, তাঁদেরকে আমার বিনম্র শ্রদ্ধা ও অভিবাদন। দেশ সর্বাদাই আমাদের শহীদ সেনানীদের সাহসিকতার শৌর্য, সংযম ও অদম্য জেদের কথা সর্বদাই স্মরণে রাখবে। শহীদ সেনানীদের সর্বোচ্চ আত্মত্যাগ থেকে অনুপ্রাণিত হয়ে আমাদের এগিয়ে চলা অব্যাহত থাকবে”। তিনি আরও বলেন, কার্গিল বিজয় দিবস সাধারণ কোনও একটি দিন নয়, বরং এই দেশের সেনাদের সাহসিকতা ও বীরত্ব প্রদর্শনের উদযাপনের দিন।
ভারতীয় সেনাবাহিনীর নির্ভীক সৈনিকরা অপ্রতিরোধ্য প্রতিকূলতা, বিরূপ ভৌগোলিক পরিবেশ, চরম প্রতিকূল আবহাওয়া এবং শত্রু পক্ষের পর্বত শিখরে বলপূর্বক অবস্থান সত্ত্বেও ভারতীয় বিমানবাহিনীর সহায়তায় সেনাবাহিনী কার্গিল যুদ্ধ জয়ে সক্ষম হয়েছিল। তাই, গর্বিত জাতি কৃতজ্ঞচিত্তে সেনানীদের স্মৃতিতে দিনটি উদযাপন করছে।
এই উপলক্ষে প্রতিরক্ষা সচিব শ্রী অজয় কুমার সহ প্রতিরক্ষা মন্ত্রকের অসামরিক ও সামরিক বিভাগের উচ্চ পদস্থ আধিকারিকরা উপস্থিত ছিলেন।
(CG/BD/SB